Βαλεντίνα Γκερασίνα

Η Βαλεντίνα Γκριγκορίεβνα Γκερασίνα (γεννημένη στις 13 Ιουλίου 1937) είναι Σοβιετική πρώην αθλήτρια της σκοποβολής και προπονήτρια.

Στο πρωτάθλημα σκοποβολής της Σοβιετικής Ένωσης υπήρξε πρωταθλήτρια στο ατομικό τραπ, το 1962, 1963, 1964, 1965, 1966, 1967, 1968, 1971, 1974 και το 1976. Στο Παγκόσμιο πρωτάθλημα πήλινου στόχου και στο Παγκόσμιο πρωτάθλημα σκοποβολής κέρδισε δύο χρυσά μετάλλια (το 1962 στο ατομικό και το 1975 στο ομαδικό), ένα αργυρό (1967) και τρία χάλκινα (1966, 1969, 1970).

Στο Ευρωπαϊκό πρωτάθλημα πήλινου στόχου και στο Ευρωπαϊκό πρωτάθλημα σκοποβολής κατέκτησε συνολικά έξι χρυσά μετάλλια (το 1963, 1966 και το 1967 στο ατομικό, και το 1976, 1977 και το 1978 στο ομαδικό), τρία αργυρά (1965, 1968, 1971To 1971 δεν διεξήχθη το Ευρωπαϊκό πρωτάθλημα πήλινου στόχου και τα αγωνίσματα του τραπ και του σκιτ πραγματοποιήθηκαν στο Ευρωπαϊκό πρωτάθλημα σκοποβολής.) και πέντε χάλκινα (1964, 1967, 1970, 1975, 1976).

Το 1978 της απονεμήθηκε το Τιμητικό Δίπλωμα Αθλητισμού της ΕΣΣΔ για το αγώνισμα του τραπ. Μετά το τέλος της καριέρας της, ασχολήθηκε με την προπονητική. Ήταν αθλήτρια της Κυνηγετικής Κοινωνίας του Στρατού της Μόσχας. Γεννήθηκε και ζει στη Μόσχα.

 Σημειώσεις 

 Παραπομπές 

Κατηγορία:Σοβιετικές αθλήτριες της σκοποβολής
Κατηγορία:Κάτοχοι μεταλλίων του Ευρωπαϊκού Πρωταθλήματος Πήλινου Στόχου
Κατηγορία:Κάτοχοι μεταλλίων του Ευρωπαϊκού Πρωταθλήματος Σκοποβολής
Κατηγορία:Κάτοχοι μεταλλίων του Παγκοσμίου Πρωταθλήματος Πήλινου Στόχου
Κατηγορία:Κάτοχοι μεταλλίων του Παγκοσμίου Πρωταθλήματος Σκοποβολής